[pic] | ЕВРОПЕЙСКА КОМИСИЯ |

Брюксел, 2.7.2010

COM(2010)354 окончателен

ДОКЛАД НА КОМИСИЯТА

ЗА РАБОТАТА НА КОМИТЕТИТЕ ПРЕЗ 2009 ГОДИНА

SEC(2010)806

ДОКЛАД НА КОМИСИЯТА

ЗА РАБОТАТА НА КОМИТЕТИТЕ ПРЕЗ 2009 ГОДИНА

В съответствие с член 7, параграф 4 от Решение 1999/468/ЕО на Съвета от 28 юни 1999 г. (наричано по-нататък „решение за комитологията“), с настоящото Комисията представя годишния доклад за работата на комитетите за 2009 г. Настоящият доклад съдържа преглед на развитието на системата на комитологията и резюме на дейностите на комитетите, както и придружаващ документ с подробна статистика за работата на отделните комитети[1].

1. Преглед на последното развитие на системата на комитологията

1.1. Осъществяване на реформата на процедурата по комитология (Решение 2006/512/ЕО на Съвета за изменение на Решение 1999/468/ЕO на Съвета)

1.1.1. Привеждане в съответствие

Дейността по привеждане в съответствие, чиято цел е да се адаптират съществуващите основни актове, за да бъдат в съответствие с въведената с Решение 2006/512/ЕО на Съвета нова процедура по регулиране с контрол (ПРК), продължи през 2009 г.[2] с приемането от Европейския парламент и Съвета на два от т.нар. регламенти „омнибус“. „Омнибус част 2“ беше приет на 11 март 2009 г., а „омнибус част 4“ — на 18 юни 2009 г. Тези два регламента обхващат и изменят съответно 47 и 46 основни правни акта. Освен това в резолюцията си от 23 септември 2008 г. Европейският парламент поиска от Комисията да направи предложения за привеждането в съответствие на други 14 основни правни акта. Комисията проучи внимателно тези инструменти, но не сметна за подходящо да представи предложения за всички тях, тъй като, inter alia , някои вече бяха приведени в съответствие чрез други актове или понеже според Комисията съдържащите се в тях изпълнителни правомощия не са подлежали на ПРК. В резултат на тази оценка на 30 март 2009 г. Комисията прие предложение за пети, последен регламент „омнибус“, включващ два основни правни акта[3]. Това предложение обаче загуби валидност с влизането в действие на Договора от Лисабон.

1.1.2. Комитология и прозрачност: регистър и хранилище за документи по комитологията

От въвеждането в действие на новият регистър по комитология на 1 април 2008 г.[4] бяха осъществени допълнителни подобрения. Те позволяват по-ефективно вътрешно функциониране на системата и повишават прозрачността на публичното хранилище за документи. Сред най-значителните подобрения, осъществени през 2009 г. по отношение на прозрачността, е по-нататъшното уточняване на процедурните етапи на проекти за мерки за изпълнение. Сега е възможно да се определи кой проект за мярка за изпълнение е бил оттеглен от Комисията преди да бъде предаден за официално гласуване на комитет от комитологията.

1.2. Комитологията и Договорът от Лисабон

Договорът за функционирането на Европейския съюз (ДФЕС) съдържа две разпоредби, които водят до съществени изменения на процедурите на комитологията. Те се отнасят от една страна до квазизаконодателни мерки, които са посочени като „делегирани актове“ (чл. 290), и от друга страна насочват мерките за изпълнение, наречени „актове за изпълнение“ (чл. 291).

1.2.1. Делегирани актове

През декември 2009 г. Комисията прие съобщение до Европейския парламент и до Съвета относно прилагането на член 290 от ДФЕС[5]. Целта на това съобщение е да определи гледната точка на Комисията по отношение на обхвата на делегираните актове, рамката за делегиране на правомощия, работните методи, които Комисията възнамерява да използва при подготовката на приемането на делегирани актове, и накрая, условията, при които законодателната власт може да упражнява контрол върху начина на изпълнение на правомощията, предоставени на Комисията.

1.2.2. Актове за изпълнение

В член 291 от ДФЕС ясно се посочва, че когато са необходими еднакви условия за изпълнение на правно обвързващи актове, тези актове предоставят изпълнителни правомощия на Комисията, или, в някои специфични и надлежно обосновани случаи, на Съвета. Европейският парламент и Съветът, като действат чрез регламенти, в съответствие с обикновената законодателна процедура, установяват предварително общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията.

В началото на 2010 г. Комисията направи предложение за регламент за комитологията, който да определи правилата и общите принципи по отношение на механизмите за контрол от страна на държавите-членки върху упражняването на изпълнителните правомощия от страна на Комисията[6]. Този регламент ще замени Решението за комитологията, прието от Съвета през 1999 г. и изменено през 2006 г.

2. Преглед на дейностите

2.1 Брой на комитетите и на заседанията

Важно е да се прави разлика между комитетите от комитологията, от една страна, и други структури, по-специално „експертните групи“, създадени от самата Комисия, от друга страна. Тези групи предоставят експертни познания на Комисията при изготвянето и изпълнението на политиките, докато комитетите от комитологията подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад се занимава изключително с комитетите от комитологията. Броят на комитетите от процедурата по комитология към 31 декември 2009 г. е изчислен по сектор на дейност (вж. таблица I ). За сравнение са дадени и цифрите от предходната година (към 31 декември 2008 г.).

ТАБЛИЦА I — Общ брой на комитетите

Сектор на политиката | 2008 г. | 2009 г. |

Земеделие и развитие на селските райони (AGRI) | 28 | 15 |

Служба за борба с измамите (OLAF) | 1 | 1 |

Бюджет (BUDG) | 2 | 2 |

Образование и култура (EAC) | 7 | 6 |

Трудова заетост, социални въпроси и равни възможности (EMPL) | 5 | 5 |

Разширяване (ELARG) | 3 | 3 |

Предприятия и промишленост (ENTR) | 34 | 39 |

Околна среда (ENV) | 35 | 36 |

EuropeAid (AIDCO) | 8 | 7 |

Външни отношения (RELEX) | 3 | 4 |

Рибарство и морско дело (MARE) | 4 | 4 |

Здравеопазване и потребители (SANCO) | 17 | 16 |

Хуманитарна помощ (ECHO) | 1 | 1 |

Информационни технологии (DIGIT) | 1 | 2 |

Информационно общество и медии (INFSO) | 9 | 8 |

Вътрешен пазар (MARKT) | 13 | 14 |

Правосъдие, свобода и сигурност (JLS) | 24 | 24 |

Регионална политика (REGIO) | 1 | 1 |

Изследвания (RTD) | 6 | 7 |

Статистики (ESTAT) | 9 | 10 |

Данъчно облагане и митнически съюз (TAXUD) | 10 | 12 |

Търговия (TRADE) | 12 | 10 |

Енергетика и транспорт (TREN) | 36 | 39 |

ОБЩО: | 269 | 266 |

Обща класификация на комитетите от комитологията може да се направи според вида на процедурата, по която функционират (процедура по консултиране, процедура по управление, процедура по регулиране, процедура по регулиране с контрол и предпазна процедура — вж. таблица II). Поради това че някои комитети прилагат няколко процедури (от процедурата по консултиране до процедурата по регулиране, плюс предпазната процедура), те са разграничени от комитетите, функциониращи само по една процедура.

ТАБЛИЦА II — Брой на комитетите по процедури (2009 г.)

Вид процедура | ОБЩО |

Консултиране | Управление | Регулиране | Регулаторен преглед | Функционира по няколко процедури |

AGRI | 5 | 5 | 5 | 15 |

AIDCO | 5 | 2 | 7 |

BUDG | 1 | 1 | 2 |

DIGIT | 2 | 2 |

EAC | 1 | 1 | 4 | 6 |

ECHO | 1 | 1 |

ELARG | 3 | 3 |

EMPL | 2 | 1 | 2 | 5 |

ENTR | 6 | 3 | 10 | 2 | 18 | 39 |

ENV | 1 | 5 | 3 | 27 | 36 |

ESTAT | 2 | 1 | 7 | 10 |

INFSO | 2 | 6 | 8 |

JLS | 4 | 1 | 1 | 3 | 15 | 24 |

MARE | 1 | 3 | 4 |

MARKT | 1 | 3 | 2 | 8 | 14 |

OLAF | 1 | 1 |

REGIO | 1 | 1 |

RELEX | 2 | 1 | 1 | 4 |

RTD | 3 | 4 | 7 |

SANCO | 1 | 7 | 8 | 16 |

TAXUD | 2 | 3 | 6 | 1 | 12 |

TRADE | 2 | 2 | 3 | 3 | 10 |

TREN | 3 | 1 | 6 | 1 | 28 | 39 |

ОБЩО: | 22 | 38 | 51 | 11 | 143 | 266 |

Цифрите сочат, че около 19 % от комитетите (51 от общо 266) работят изключително в рамките на процедурата по регулиране, следвани от по-малък брой комитети, работещи изключително в рамките на процедурата по управление (37). Същевременно повечето комитети (55 %) функционират по няколко процедури (143 от общо 266). От разбивката по сектори на политиката личи, че използването на различните видове процедури варира между отделните сектори. Обаче, в областта Предприятия и промишленост , например, значителен брой комитети функционират съгласно процедурата по регулиране.

Броят на комитетите не е единственият показател за дейността на равнище комитология. Броят на заседанията , проведени през 2009 г., отразява интензивността на работата като цяло, на секторно равнище и в отделните комитети ( таблица III ).

ТАБЛИЦА III — Брой на заседанията

2008 г. | 2009 г. | 2008 г. | 2009 г. |

AGRI | 226 | 165 | JLS | 37 | 40 |

AIDCO | 38 | 40 | MARE | 15 | 15 |

BUDG | 5 | 5 | MARKT | 42 | 32 |

DIGIT | 3 | 3 | OLAF | 3 | 3 |

EAC | 14 | 13 | REGIO | 9 | 10 |

ECHO | 6 | 4 | RELEX | 4 | 3 |

ELARG | 6 | 5 | RTD | 62 | 62 |

EMPL | 4 | 5 | SANCO | 123 | 124 |

ENTR | 57 | 48 | TAXUD | 114 | 107 |

ENV | 57 | 67 | TRADE | 24 | 17 |

ESTAT | 16 | 19 | TREN | 60 | 83 |

INFSO | 28 | 24 | ОБЩО: | 953 | 894 |

Както и през 2008 г. Земеделие (AGRI) води класацията със 165 заседания, въпреки значителното намаление на броя на комитетите в сравнение с 2008 г. (с почти 50 %). Тези цифри отразяват интензитета на управление на различните земеделски пазари. Следват сектор Здравеопазване и потребители (SANCO) със 124 заседания и Данъчно облагане и митнически съюз (TAXUD) със 107.

2.2 Брой на становищата и на мерките за изпълнение

Както предишни доклади, и настоящият показва общите цифри за официалните становища , дадени от комитетите, и последвалите мерки за изпълнение (т.е. правни актове или административни решения и решения за финансиране), приети от Комисията[7]. Тези стойности измерват количествено осезаемите „резултати“ на комитетите (вж. Таблица IV ). Общият брой на становищата , дадени от комитетите през 2009 г., е 2 091 (при 2 185 през 2008 г.); а броят на приетите от Комисията мерки за изпълнение е 1 808 (при 2 022 през 2008 г.).

ТАБЛИЦА IV — Брой на становищата и на приетите мерки за изпълнение (2009 г.)

Становища | Мерки, които не са съгласно процедурата на съвместно вземане на решение | Мерки, които са съгласно процедурата на съвместно вземане на решение | Становища | Мерки, които не са съгласно процедурата на съвместно вземане на решение | Мерки, които са съгласно процедурата на съвместно вземане на решение |

AGRI | 460 | 459 | 1 | JLS | 57 | 8 | 46 |

AIDCO | 224 | 103 | 118 | MARE | 37 | 39 | 0 |

BUDG | 5 | 0 | 0 | MARKT | 28 | 2 | 25 |

DIGIT | 1 | 0 | 1 | OLAF | 0 | 0 | 0 |

EAC | 40 | 0 | 39 | REGIO | 5 | 2 | 0 |

ECHO | 51 | 0 | 46 | RELEX | 1 | 1 | 0 |

ELARG | 58 | 56 | 0 | RTD | 202 | 190 | 1 |

EMPL | 14 | 0 | 14 | SANCO | 278 | 96 | 153 |

ENTR | 207 | 0 | 108 | TAXUD | 147 | 49 | 2 |

ENV | 88 | 3 | 77 | TRADE | 6 | 4 | 0 |

ESTAT | 30 | 0 | 24 | TREN | 86 | 2 | 74 |

INFSO | 66 | 15 | 50 | ОБЩО: | 2 091 | 1 029 | 779 |

Големият брой на мерките за изпълнение , приети в някои сектори на политиката — Земеделие (460), Здравеопазване и потребители (249), EuropeAid (221), Изследвания (191) и Предприятия (108), — отново отразява интензивната работа, възложена на Комисията в тези области[8]. В сравнение с предходната година се отбелязва намаление, по-специално в сектор Земеделие (460 мерки за изпълнение през 2009 г. спрямо 439 през 2008 г.) и EuropeAid (221 през 2009 г. спрямо 110 през 2008 г.). Отбелязано е значително намаление на мерките за изпълнение, приети във връзка с Образование и култура (39 през 2009 г. в сравнение със 69 през 2008 г.).

2.3 Използване на процедурата по регулиране с контрол (ПРК)

Цифрите, представени в таблица IV относно броя на приетите мерки за изпълнение включват броя на мерките, приети съгласно ПРК. Техният брой е 131 за 2009 г., като Околна среда е секторът, който най-много използва тази процедура (33 мерки), следван от Енергетика и транспорт (29) (вж. таблица V ).

През 2009 г. Европейският парламент използва правото си на вето по отношение на проектомерки само в един случай. Това означава, че като цяло двете законодателни институции са използвали правото си на вето само в 0,8 % от случаите:

- През май 2009 г. Европейският парламент се противопостави на проектомярка, свързана с директивата за посочване на консумацията на енергия в етикети и по отношение на етикетирането при телевизорите. Вследствие на това проектомярката не беше приета. Преразгледана мярка ще бъде приета през 2010 г. под формата на делегиран акт, вследствие на приемането от Европейския парламент и на Съвета на предложение за директива относно посочването на консумацията на енергия и други ресурси от продукти, свързани с енергопотреблението, на етикети и в стандартна информация за продуктите[9].

За сравнение, през 2008 г. Съветът и Парламентът са използвали правото си на вето в 10 % от случаите (7 мерки за изпълнение).

ТАБЛИЦА V — Брой на мерките за изпълнение, приети съгласно процедурата по регулиране с контрол (ПРК) (2009 г.)

Мерки, приети съгласно ПРК | ЕП се противопоставя на приемането на проектомерки съгласно ПРК | Съветът се противопоставя на приемането на проектомерки съгласно ПРК | ЕП/Съветът се противопоставя на приемането на проектомерки съгласно ПРК | Общо брой противопоставяния |

AGRI | 0 | 0 | 0 | 0 | 0 |

AIDCO | 0 | 0 | 0 | 0 | 0 |

BUDG | 0 | 0 | 0 | 0 | 0 |

DIGIT | 0 | 0 | 0 | 0 | 0 |

ECHO | 0 | 0 | 0 | 0 | 0 |

ELARG | 0 | 0 | 0 | 0 | 0 |

EMPL | 1 | 0 | 0 | 0 | 0 |

ENTR | 16 | 0 | 0 | 0 | 0 |

ENV | 33 | 0 | 0 | 0 | 0 |

ESTAT | 7 | 0 | 0 | 0 | 0 |

INFSO | 1 | 0 | 0 | 0 | 0 |

JLS | 0 | 0 | 0 | 0 | 0 |

MARE | 0 | 0 | 0 | 0 | 0 |

MARKT | 20 | 0 | 0 | 0 | 0 |

OLAF | 0 | 0 | 0 | 0 | 0 |

REGIO | 0 | 0 | 0 | 0 | 0 |

RELEX | 0 | 0 | 0 | 0 | 0 |

RTD | 0 | 0 | 0 | 0 | 0 |

SANCO | 24 | 0 | 0 | 0 | 0 |

TAXUD | 0 | 0 | 0 | 0 | 0 |

TRADE | 0 | 0 | 0 | 0 | 0 |

TREN | 29 | 1 | 0 | 0 | 1 |

Общо: | 131 | 1 | 0 | 0 | 1 |

3. Подробна информация за дейностите на комитетите

В Работния документ на службите на Комисията към настоящия доклад е представена подробна информация за работата на отделните комитети през 2009 г., класифицирана въз основа на различните засегнати отдели на Комисията. В него се съдържа и информация за промените в броя на комитетите и за специфични ситуации, свързани с особени проекти на мерки, като например неблагоприятни становища, препращане към Съвета или противопоставяне от страна на Съвета или Парламента в рамките на ПРК.

[1] Придружаващият документ е представен като отделен работен документ на службите на Комисията.

[2] Повече информация за предходните действия, свързани с процеса на привеждане в съответствие, и предприетите през 2008 г. дейности по него може да се намери в доклада на Комисията за работата на комитетите през 2008 г. (COM(2009)335 окончателен).

[3] COM(2009) 142

[4] http://ec.europa.eu/transparency/regcomitology/index_bg.htm.

[5] СOM(2009)673 окончателен от 9.12.2009 г.

[6] СOM(2010)83 окончателен от 9.3.2010 г.

[7] Трябва да се отбележи, че е възможно да има несъответствия между броя на становищата и този на мерките за изпълнение през дадена година. Причините за това са обяснени във въведението на работния документ на службите на Комисията.

[8] Трябва да се отбележи, че броят на приетите мерки сам по себе си не показва политическото, икономическото или финансовото значение на взетите решения.

[9] COM(2008) 778 от 13.11.2008 г.